Sgrafitto på en bolle fra tidlig på 500-tallet f.Kr. tilhørte ofringene til tempelet til Athene Polias. En liten løvestatuett i bronse fra første halvdel av 500-tallet minner sterkt om en løvestatue fra distriktet Bayındır som nå er i museet i Izmir. De er de tidligste eksemplene på en løvetype som tjente som modell for etruskiske kunstnere. Fra samme gravsted på toppen av Akropolis ble det også funnet en monumental arkaisk statue av en kvinne. Statuens hode manglet, men foldene på statuens drakt, av typen , minner om statuer fra Samos, eksempelvis Hera fra Kheramyes som nå er i Louvre. Statuen i Erythrai er arbeidet til en anatolisk kunstner fra tiden 560-550 f.Kr.